《壶中天 经黄州赤壁下，示洪雨楼》
清代·冯煦

楚江一笛，甚劳劳吹我，去舟如叶。已是汉南秋色晚，况又怀乡时节。

峭壁欹云，冷溪垂雨，不共残僧朔。东坡去后，暗潮犹自呜咽。

携手更上层楼，黄州镜里，晴霭横孤堞。输与西来今夜鹤，管领芦边斜月。

平野荒罾，乱峰寒烧，回首添凄切。哀弦重奏，酒人还是轻别。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。